Document ID: /roh_data/filtered/fineweb-2-filterrobots_roh.jsonl.gz/45322

Dunnas e mattatschas vegnan anc adina dischavantagiadas en l’entir mund. Quai cumprovan datas actualas da la OECD, l’Organisaziun da cooperaziun e svilup economic. En media prestian dunnas sin l'entir mund mintga di passa trais uras dapli lavur da chasa ch’umens, hai num en il rapport.
Plinavant craja passa la mesadad da la populaziun mundiala ch’uffants pateschian, sche lur mammas giajan a lavurar. En Svizra saja la situaziun meglra ch’en la media globala. En la rangaziun dals stadis europeics figureschia ella sin il quart plaz. Quai suenter la Spagna, l’Italia e la Svezia.